Document ID: 32002R2086

KOMISIJAS REGULA (EK) Nr. 2086/2002
(2002. gada 25. novembris),
ar kuru groza Regulu (EK) Nr. 753/2002, ar ko paredz konkrētus noteikumus, lai piemērotu Padomes Regulu (EK) Nr. 1493/1999 attiecībā uz konkrētu vīna nozares produktu aprakstu, apzīmējumu, noformējumu un aizsardzību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju[1], kurā jaunākie grozījumi izdarīti ar Regulu (EK) Nr. 2585/2001[2], un jo īpaši tās 53. un 80. pantu,
tā kā:
(1) Ar Komisijas Regulu (EK) Nr. 753/2002[3] paredz laikposmu no tās spēkā stāšanās līdz tās piemērošanas dienai, proti, 2003. gada 1. janvārim, lai attiecīgie uzņēmumi un iestādes varētu vienmērīgi pāriet no iepriekšējiem noteikumiem, kas iekļauti vairākās Padomes un Komisijas regulās par vīna apzīmējumu un noformējumu, uz jaunajiem, sīki izstrādātajiem Regulas (EK) Nr. 1493/1999 īstenošanas noteikumiem.
(2) Regulas (EK) Nr. 753/2002 piemērošanas diena ir jāatliek līdz nākamā vīna gada sākumam, lai dalībvalstīm atvēlētu vairāk laika tiesību aktu grozījumiem pēc daudzām diskusijām dažādu attiecīgo iestāžu starpā un šo iestāžu un uzņēmumu starpā, kā arī lai uzņēmumiem neradītu neērtības pasākumu stāšanās spēkā 2003. gada 1. janvārī, t. i., kārtējā vīna gada vidū, un lai atsevišķām trešām valstīm sniegtu vajadzīgo informāciju par jauno regulu.
(3) Atbilstīgi jāgroza Regula (EK) Nr. 753/2002.
(4) Šajā regulā paredzētie pasākumi ir saskaņā ar Vīna pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 753/2002 groza šādi:
a) Regulas 47. panta 2. punkta pirmajā daļā vārdus "2002. gada 31. decembris" aizstāj ar vārdiem "2003. gada 31. jūlijs";
b) Regulas 49. panta otrajā daļā vārdus "2003. gada 1. janvāris" aizstāj ar vārdiem "2003. gada 1. augusts".
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 25. novembrī

Labels: 3
17
6